seungwon929/Th-miracl huggingface dataset:
วามนะ

วามนา (สันสกฤต: वामन, IAST: "Vāmana", lit. คนแคระ) เป็นอวตารที่ห้าของพระวิษณุ เขาต้องปรับปรุงกาลเวลาให้เหมือนเดิมโดยต้องจัดการกับอสูรมหาพลี ผู้ที่ไม่สมควรมีอำนาจทั้งจักรวาล โดยหลังจากนั้นมหาพลีถวายหัวให้วามนาเหยียบและส่งไปที่ปาตาละ (โลกใต้บาดาล)

วามนา (वामन) เป็นภาษาสันสกฤตที่แปลว่า "คนแคระ" และเป็นที่รู้จักกันในชื่อ"ไตรวิกรามา" (त्रिविक्रम) ที่หมายถึงการเดินสามก้าวที่แสดงถึงสวารกะ (สวรรค์) ,โลก และปาตาละ (โลกใต้บาดาล)

อทิถินำพโยวราตาถวายให้พระวิษณุ ผลคือวามนาได้ถือกำเนิดจากอทิถิและกาชยปา เขาเป็นลูกคนที่สิบสองของอทิถิ
มหาพลีเป็นสัญลักษณ์แห่งสามริตถิิ (ความเจริญ) สามก้าวแสดงถึงสามสถานะ (จักกรัต (ตื่น), สวาปนะ (ฝันช่วงการนอน) และสุชุปติ (หลับลึก) และก้าวสุดท้ายที่หัวเรียกว่าโมขษะ (ความอิสระทางจิตใจ)

ภาพของวามนาพบได้หลายวิหารของลัทธิไวษณพ ตัวอย่างวิหารในนี้คือ:
ฟุตบอลทีมชาตินอร์เวย์

ฟุตบอลทีมชาตินอร์เวย์ () เป็นฟุตบอลทีมชาติจากประเทศนอร์เวย์ ภายใต้การดูแลของสมาพันธ์ฟุตบอลนอร์เวย์
รัฐมนตรีว่าการกระทรวงสุขภาพและบริการมนุษย์สหรัฐ

รัฐมนตรีว่าการกระทรวงสุขภาพและบริการมนุษย์สหรัฐ () เป็นผู้บังคับบัญชาและหัวหน้ากระทรวงสุขภาพและบริการมนุษย์สหรัฐ รับผิดชอบเกี่ยวกับกิจการสาธารณสุขของประเทศ เป็นส่วนหนึ่งของคณะรัฐมนตรีสหรัฐ และสืบต่อจากตำแหน่งรัฐมนตรีว่าการกระทรวงสุขภาพ การศึกษา และสวัสดิการสหรัฐ

ใน ค.ศ. 1980 กระทรวงสุขภาพ การศึกษา และสวัสดิการสหรัฐ ได้เปลี่ยนชื่อหน่วยงานและถ่ายโอนภารกิจด้านการศึกษาและสำนักงานบริการฟื้นฟูสมรรถภาพ ไปยัง กระทรวงศึกษาธิการสหรัฐ ซึ่ง แพทริเซีย โรเบิร์ต ดำรงตำแหน่งรัฐมนตรีทั้งก่อนและหลังปฏิรูปโครงสร้างและเปลี่ยนชื่อกระทรวง

การเสนอชื่อรัฐมนตรีตำแหน่งนี้จะใช้กรรมาธิการสาธารณสุข การศึกษา แรงงาน และค่าจ้าง และกรรมาธิการการเงิน ซึ่งมีเขตอำนาจด้าน Medicare และ Medicaid เป็นผู้ตรวจสอบ ก่อนจะมีการพิจารณาและเห็นชอบจากวุฒิสภาสหรัฐ

ภายใต้รัฐบัญญัติคุ้มครองผู้ป่วยและการบริบาลที่เสียได้ (โอบามาแคร์) อำนาจและบทบาทของรัฐมนตรีได้เพิ่มมากขึ้น

ประธานาธิบดีดอนัลด์ ทรัมป์ ได้เสนอชื่อสมาชิกสภาผู้แทนราษฎร ทอม ไพรซ์ ให้ดำรงตำแหน่งรัฐมนตรีว่าการกระทรวงสุขภาพและบริการมนุษย์สหรัฐคนที่ 23 ไพรซ์ได้รับการลงมติจากวุฒิสภาสหรัฐให้เข้ารับตำแหน่งเมื่อวันที่ 10 กุมภาพันธ์ ค.ศ. 2017 และได้ลาออกไปในวันที่ 29 กันยายน ค.ศ. 2017 จากนั้นทรัมป์ได้เสนอชื่อ ดอน เจ. ไวรต์ รองผู้ช่วยรัฐมนตรีงานสาธารณสุขและผู้อำนวยการฝ่ายสนับสนุนการควบคุมและป้องกันโรค ให้เข้ารักษาการรัฐมนตรี จนกระทั่งรัฐมนตรีช่วยฯ อีริค ฮาร์แก้น ได้สาบานตนต่อเมื่อวันที่ 10 ตุลาคม ค.ศ. 2017 ถัดมาในวันที่ 13 พฤศจิกายน ค.ศ. 2017 ทรัมป์ได้เสนอชื่ออดีตผู้บริหารบริษัทยา อะเล็กซ์ อาซาร์ เพื่อมาดำรงตำแหน่งรัฐมนตรีตัวจริง อาซาร์เข้ารับการไต่สวนเพื่อเข้ารับตำแหน่งจากกรรมาธิการการเงินวุฒิสภาสหรัฐ ในวันที่ 9 มกราคม ค.ศ. 2018 และได้รับมติเห็นชอบให้เข้าดำรงตำแหน่งจากวุฒิสภาสหรัฐด้วยคะแนนเสียง 55 ต่อ 43 ในวันที่ 24 มกราคม ค.ศ. 2018 อีก 5 วันถัดมาจึงเข้าพิธีสาบานตน

อำนาจหน้าที่ของรัฐมนตรี ซึ่งหมุนเวียนเปลี่ยนไปตามเงื่อนไขและสภาวการณ์ในสหรัฐ มีหน้าที่รวมถึงการให้คำปรึกษาแก่ประธานาธิบดีสหรัฐอเมริกา เกี่ยวกับเรื่องสวัสดิการมนุษย์ การสาธารณสุขและโครงการด้านความมั่นคงของรายได้ รัฐมนตรีว่าการกระทรวงสุขภาพและบริการมนุษย์สหรัฐ มุ่งมั่นที่จะบริหารงานกระทรวงสุขภาพและบริการมนุษย์สหรัฐ เพื่อดำเนินโครงการที่ได้รับการอนุมัติและทำให้ประชาชนตระหนักถึงวัตถุประสงค์ของกระทรวง

กระทรวงสาธารณสุข ศึกษาธิการ และสวัสดิการสหรัฐ (HEW) ได้รับการจัดระเบียบใหม่ให้แยกเป็น กระทรวงศึกษาธิการ และกระทรวงสาธารณสุขและบริการประชาชน (DHHS)

กระทรวงสุขภาพและบริการมนุษย์สหรัฐดูแลหน่วยงานทั้ง 11 หน่วยงาน ได้แก่ สำนักงานคณะกรรมการอาหารและยา (FDA) ศูนย์ควบคุมโรค (CDC) สถาบันสุขภาพแห่งชาติ (NIH) สำนักงานบริหารเด็กและครอบครัว (ACF) และศูนย์บริการสงเคราะห์ผู้ยากไร้และทางการแพทย์ (CMS)
รอสตอฟ-นา-โดนู

รอสตอฟ-นา-โดนู () เป็นเมืองท่าและศูนย์กลางการปกครองของแคว้นรอสตอฟและเขตสหพันธ์ใต้ของประเทศรัสเซีย ตั้งอยู่ทางภาคใต้ของที่ราบยุโรปตะวันออกบนฝั่งแม่น้ำดอน ตั้งอยู่ห่างจากทะเลอะซอฟ 32 กม. เขตชานเมืองทางทิศตะวันตกเฉียงใต้ของเมืองอยู่ติดกับสามเหลี่ยมปากแม่น้ำดอน จากข้อมูลสำมะโนประชากร เมืองมีประชากรเกินล้าน โดยมีประชากร 1,089,261 คน ในปี 2010, 1,068,267 คน ในปี 2002, 1,019,305 คน ในปี 1989
มิสแกรนด์ขอนแก่น

มิสแกรนด์ขอนแก่น () เป็นการประกวดนางงามของจังหวัดขอนแก่น จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์ขอนแก่น การประกวดมิสแกรนด์ขอนแก่นมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ขอนแก่นคนปัจจุบัน คือ พัชรา วอหา ได้รับตำแหน่งเมื่อวันที่ 31 พฤษภาคม พ.ศ. 2561 ณ เซ็นทรัลพลาซา ขอนแก่น
2018: ชุดอารยะสตรี ขอนแก่นค้นพบซากดึกดำบรรพ์ไดโนเสาร์ในอำเภอภูเวียง ซึ่งมีความสำคัญแก่การเรียนรู้ประวัติและวิวัฒนาการของสิ่งมีชีวิตต่างๆบนโลก จึงได้สรรค์สร้าง ชุดประจำจังหวัดขอนแก่น เป็นสตรีขี่ไดโนเสาร์แสดงออกถึงความกล้าหาญ ความแข็งแกร่ง ล้วนแล้วเกิดจากจินตนาการ ผสมผสานความเป็นไทย ผ่านตำนานไดโนเสาร์ ออกแบบโดย นาย สัมฤทธิ์ ตั้นปา

2017: ชุดมนต์เสน่ห์เสียงแคน...แดนดินถิ่นดอกคูณ รังสรรค์มาตามวัฒนธรรมและของดีคู่จังหวัดขอนแก่น เมืองที่ขับกล่อมบรรเลงด้วยเสียงแคนอันไพเราะ พร้อมมอบความม่วนซื่นโฮแซวแก่ผู้คนมาช้านานและตระการตาไปกับดอกคูณ(หรือดอกราชพฤกษ์) ที่เหลืองอร่ามทั่วเมืองในยามหน้าร้อน ออกดอกชูช่อสง่างามถูกลงนามเป็น 1 ใน 3 สัญลักษณ์ของ ประเทศไทย
รัฐมนตรีว่าการกระทรวงกองทัพบกสหรัฐ

รัฐมนตรีว่าการกระทรวงกองทัพบกสหรัฐ ( SECARM หรือ SECARMY) เป็นตำแหน่งข้าราชการพลเรือนอาวุโสในกระทรวงกลาโหมสหรัฐ มีความรับผิดชอบตามกฎหมายสำหรับทุกเรื่องที่เกี่ยวข้องกับกองทัพสหรัฐฯ ทรัพยากรบุคคล บุคลากร การกำลังสำรอง การแต่งตั้งกำลังพล ปัญหาด้านสิ่งแวดล้อม ระบบอาวุธ การครอบครองยุทธพันธ์ การสื่อสารและการจัดการทางการคลัง

ตำแหน่งรัฐมนตรีกระทรวงกองทัพบก ได้รับการเสนอชื่อโดยประธานาธิบดีสหรัฐ และลงมติรับรองโดยวุฒิสภาสหรัฐ ตำแหน่งรัฐมนตรีนี้ไม่เทียบเท่ากับข้าราชการระดับรัฐมนตรี โดยอยู่ภายใต้สายบังคับบัญชาของรัฐมนตรีว่าการกระทรวงกลาโหมสหรัฐ

ตำแหน่งนี้มาแทนที่รัฐมนตรีว่าการกระทรวงสงคราม ในวันที่ 18 กันยายน 1947 เมื่อกระทรวงการสงครามสหรัฐได้ลดฐานะไปเป็นกระทรวงกองทัพบกสหรัฐและอยู่ภายใต้กระทรวงกลาโหมสหรัฐ

ในวันที่ 15 พฤศจิกายน 2017 มาร์ก เอสปีร์ ได้รับความยินยอมและเห็นชอบให้เข้าดำรงตำแหน่งรัฐมนตรี และในวันที่ 20 พฤศจิกายน 2017 ได้เข้าพิธีสาบานตน

ผู้นำอาวุโสของกองทัพบกสหรัฐ ประกอบด้วยพลเรือนสองคนคือรัฐมนตรีกระทรวงกองทัพบกและปลัดกระทรวงกองทัพบก และนายทหารสองนายคือ นายทหารระดับสี่ดาวเสนาธิการกองทัพบก และ รองเสนาธิการกองทัพบกสหรัฐ

รัฐมนตรีกระทรวงกองทัพบก (10 U.S.C. § 3013) ถือเป็นประธานเจ้าหน้าที่บริหารของกระทรวง และเสนาธิการกองทัพบกมีหน้าที่ขึ้นตรงต่อรัฐมนตรีกระทรวงฯ รัฐมนตรีมีหน้าที่เสนอและชี้แจงนโยบายแผนงานรวมไปถึงงบประมาณของกองทัพบก แก่รัฐมนตรีว่าการกระทรวงกลาโหมสหรัฐ เจ้าหน้าที่ฝ่ายอื่นใด และกรรมาธิการร่วมความมั่นคงรัฐสภาสหรัฐ

รัฐมนตรียังจะต้องสื่อสารไม่ว่าจะเป็น นโยบายกองทัพ แผนการโปรแกรมต่างๆ ความสามารถและขีดจำกัด อีกทั้งความสำเร็จต่างๆต่อสาธารณชน ในกรณีจำเป็น รัฐมนตรีกระทรวงฯ จะประชุมร่วมกับผู้นำอาวุโสของกองทัพเพื่ออภิปรายปัญหา ให้คำแนะนำและขอคำแนะนำ รัฐมนตรีกระทรวงกองทัพรบกถือเป็นกรรมาธิการจัดซื่อกลาโหมสหรัฐ

รัฐมนตรีมีหน้าที่หลายอย่างภายใต้ประมวลจริยธรรมของผู้พิพากษาทางทหาร รวมถึงอำนาจในการสั่งชุมนุมศาลทหารทั่วไป หน้าที่อื่น ได้แก่ ช่วยในการปฏิบัติงานฝ่ายพลเรือนตามนโยบายของกระทรวง

สำนักงานรัฐมนตรีว่าการกระทรวง ประกอบไปด้วย ปลัดกระทรวง ผู้ช่วยรัฐมนตรีว่าการกระทรวง ผู้ช่วยผู้บริหารประจำสำนักงานรัฐมนตรีกระทรวง ที่ปรึกษาทั่วไปประจำกระทรวง ผู้ตรวจสอบภายในกองทัพ หัวหน้าผู้ประสานงานฝ่ายนิติบัญญัติ และคณะกรรมการนโยบายกองกำลังสำรองกองทัพบก สำนักงานอื่น ๆ อาจมีขึ้นตามกฎหมายหรือคำสั่งรัฐมนตรี

ปัจจุบันมีนายทหารไม่เกิน 1,865 นายที่ได้รับแต่งตั้งให้ปฏิบัติหน้าที่ประจำในสำนักงานรัฐมนตรี หรือสำนักงานเสนาธิการกองทับบก
โอ้ ศิวะ!! ช่วยด้วย

โอ้ ศิวะ!! ช่วยด้วย () เป็นละครโทรทัศน์ที่สร้างขึ้นในปี ค.ศ. 2014 นำแสดงโดย ฮีมานซู โซนิ, ราเจช กุมาร, ทิชา ซาฟลา, มิธิเลศ จตุรเวที ออกอากาศทางช่อง ซีหนัง ออกอากาศ ทุกวันเสาร์-อาทิตย์ 19.00-20:00 น.
ฟุตบอลทีมชาติไซปรัส

ฟุตบอลทีมชาติไซปรัส () เป็นทีมฟุตบอลตัวแทนของประเทศไซปรัส อยู่ภายใต้การควบคุมของสมาคมฟุตบอลไซปรัสซึ่งควบคุมดูแลฟุตบอลในประเทศไซปรัส สนามเหย้าของทีมชาติคือ จีเอสพี สเตเดียม ตั้งอยู่ที่นิโคเซีย ผู้ฝึกสอนคนปัจจุบันคือแรน เบน ชิมอน ไซปรัสไม่เคยผ่านรอบคัดเลือกของฟุตบอลชิงแชมป์แห่งชาติยุโรปหรือฟุตบอลโลกเลย

ข้อมูลเมื่อวันที่ 10 ตุลาคม ค.ศ. 2017
ฟุตบอลทีมชาติมอลโดวา

ฟุตบอลทีมชาติมอลโดวา ( (ละติน), Екипа националэ де фотбал а Молдовеи (Cyrillic)) เป็นทีมฟุตบอลตัวแทนของประเทศมอลโดวา อยู่ภายใต้การดูแลของสหพันธ์ฟุตบอลมอลโดวา ซึ่งควบคุมฟุตบอลในประเทศมอลโดวา สนามเหย้าของทีมชาติคือสนามกีฬาซิมบรูในคีชีเนา ผู้ฝึกสอนคนปัจจุบันคือ อีกอร์ โดโบรโวลสกี การแข่งขันนัดแรกของทีมชาติมอลโดวาหลังจากสหภาพโซเวียตล่มสลาย เป็นการพบกับจอร์เจีย เมื่อวันที่ 2 กรกฎาคม ค.ศ. 1991

ช่วงเวลาที่ดีที่สุดของทีมชาติ เกิดขึ้นในคริสตทศวรรษ 1990 ในรอบคัดเลือกของฟุตบอลชิงแชมป์แห่งชาติยุโรป 1996 โดยเป็นชัยชนะที่มีต่อจอร์เจีย (1–0) และเวลส์ (3–2) ต่อมาในปี ค.ศ. 2007 มอลโดวาทำผลงานอันยอดเยี่ยมด้วยการเปิดบ้านเอาชนะฮังการี 3–0 ในรอบคัดเลือกฟุตบอลชิงแชมป์แห่งชาติยุโรป 2008 ผลงานที่ดีอีกนัดหนึ่งคือชัยชนะเหนือมอนเตเนโกร 5–2 ในฟุตบอลโลก 2014 รอบคัดเลือก อย่างไรก็ตาม มอลโดวาไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรปเลย

ผู้เล่นตัวหนา หมายถึง ผู้เล่นที่ยังคงเล่นให้กับทีมชาติอยู่
ตำบลนากลาง (อำเภอนากลาง)

ตำบลนากลาง เป็นหน่วยปกครองส่วนภูมิภาคของอำเภอนากลาง จังหวัดหนองบัวลำภู มีทั้งหมด 16 หมู่บ้าน

ตำบลนากลาง เป็นตำบลใหญ่ที่อยู่กับการปกครองของจังหวัดอุดรธานี ต่อมาในปี 2537 ได้มีการจัดตั้งจังหวัดหนองบัวลำภู และตำบลนากลางได้แยกการปกครองออกเป็น 4 ตำบล คือ ตำบลด่านช้าง ตำบลกุดแห่ ตำบลเทพคีรี ตำบลนาแก ปัจจุบันเป็นตำบลที่ขึ้นอยู่ในการปกครองของอำเภอนากลาง ประกอบด้วย 16 หมู่บ้าน ได้แก่ หมู่ 1 บ้านกกค้อ หมู่ 2 บ้านกกโพธิ์ หมู่ 3 บ้านกกค้อ หมู่ 4 บ้านกกค้อ หมู่ 5 บ้านนันทจันทร์ หมู่ 6 บ้านภูน้อย หมู่ 7 บ้านหนองบัวคำแสน หมู่ 8 บ้านเลิศเสนีย์ หมู่ 9 บ้านนครพัฒนา หมุ่ 10 บ้านโพธิ์แก้ว หมู่ 11 บ้านหนองหญ้าปล้อง หมู่ 12 บ้านโนนแดง หมู่ 13 บ้านศิริชัย หมู่ 14 บ้านหนองฉิมพัฒนา หมู่ 15 หนองบัวคำแสนหินแบ่นศิลา หมู่ 16 บ้านสุขสวัสดิ์พัฒนา

ตำบลนากลาง ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้

ตำบลนากลาง อำเภอนากลาง จังหวัดหนองบัวลำภู แบ่งการปกครองออกเป็น 16 หมู่บ้าน ประกอบด้วย
ท้องที่ตำบลนากลาง ประกอบด้วยองค์กรปกครองส่วนท้องถิ่น 2 แห่ง ได้แก่
จังหวัดซุลตันคูดารัต

จังหวัดซุลตันคูดารัต (ฮิลิกายนอน: "Kapuoran sang Sultan Kudarat"; กินาไรอา: "Probinsya kang Sultan Kudarat"; Maguindanaon: "Dalapa sa Sultan Kudarat") เป็นจังหวัดในเขตโซกซาร์เจน ประเทศฟิลิปปินส์ เมืองศูนย์กลางคืออีซูลัน และเมืองศูนย์กลางทางพาณิชยกรรมมีชื่อว่าตาคูโรง

จังหวัดซุลตันคูดารัตเคยเป็นส่วนหนึ่งของจักรวรรดิจังหวัดโคตาบาโต จนกระทั่งถูกแยกตัวออกมากเมื่อวันที่ 22 พฤศจิกายน ค.ศ. 1973 ด้วยคำสั่ง "Presidential Decree No. 341" ลงนามโดยเฟอร์ดินานด์ มาร์กอส

ชื่อ "ซุลตันคูดารัต" มีที่มาจากผู้ปกครองชาวมุสลิมที่ชื่อว่ามุฮัมมัด คูดารัต ผู้ตั้งตนเป็นผู้นำในปี ค.ศ. 1619 และปกครองเขตสุลต่านมากีนดาเนาตั้งแต่ปี ค.ศ. 1625–1671 เขาได้รับการยกย่องให้เป็นวีรบุรุษแห่งชาติ จึงมีการนำชื่อของเขามาตั้งเป็นชื่อจังหวัด
มะห์มูด ฮะซัน (นักฟุตบอล)

มะห์มูด อิบรอฮิม ฮะซัน (; เกิด 1 ตุลาคม ค.ศ. 1994) หรือ เทรเซแก () เป็นนักฟุตบอลอาชีพชาวอียิปต์ โดยลงเล่นตำแหน่งกองกลางให้กับทีมชาติอียิปต์

สโมสรแรกในอาชีพของเขาคืออัลอะฮ์ลี ก่อนที่จะถูกปล่อยยืมตัวให้กับอันเดอร์เลคต์ในปี ค.ศ. 2015 เขาลงเล่นทีมชาตินัดแรกในปี ค.ศ. 2014 ซึ่งในปีนั้น เขามีอายุได้ 19 ปี และล่าสุดในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศรัสเซีย

อัลอะฮ์ลี

อียิปต์
มุฮัมมัด อับดุชชาฟี

มุฮัมมัด อับดุชชาฟี (; เกิด 1 กรกฎาคม ค.ศ. 1985) เป็นนักฟุตบอลชาวอียิปต์ ปัจจุบันลงเล่นตำแหน่งแบ็คซ้ายให้กับสโมสรฟุตบอลอัลอะฮ์ลีในซาอุดีโปรเฟสชันนัลลีกและทีมชาติอียิปต์

อับดุชชาฟีติดทีมชาติครั้งแรกเมื่อวันที่ 31 ธันวาคม ค.ศ. 2009 และได้เข้าร่วมแข่งขันแอฟริกาคัพออฟเนชันส์ 2010 เขาทำประตูแรกในนามทีมชาติในรอบรองชนะเลิศที่อียิปต์เอาชนะชนะแอลจีเรีย 4–0 และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
เอ็นเอ๊กซ์ที เทคโอเวอร์: ชิคาโก II

เอ็นเอ๊กซ์ที เทคโอเวอร์: ชิคาโก (2018) () เป็นรายการมวยปล้ำอาชีพหลักที่ผลิตโดยWWEภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค จัดขึ้นในวันที่ 16 มิถุนายน 2018 ณ สนามAllstate Arena ในย่านชานเมืองชิคาโกของโรสมอนต์ รัฐอิลลินอยส์ สหรัฐอเมริกา
กองกำลังสำรองทางทหาร (มาซิโดเนีย)

กองกำลังสำรองทางทหาร (; : กองกำลังสำรองของเออาร์เอ็ม) เป็นกองกำลังทางหารของสาธารณรัฐมาซิโดเนีย โดยอยู่ภายใต้การควบคุมของกองทัพมาซิโดเนีย หน่วยทหารนี้มีหน่วยงานก่อนหน้านี้คือหน่วยป้องกันดินแดนซึ่งดูแลหน่วยโดยสหพันธ์สาธารณรัฐสังคมนิยมยูโกสลาเวีย
ชีกาบาลา

มะห์มูด อับดุรรอซิก ฮะซัน ฟัฎลุลลอฮ์ (; เกิด 5 มีนาคม ค.ศ. 1986) หรือ ชีกาบาลา () เป็นนักฟุตบอลชาวอียิปต์ ปัจจุบันลงเล่นให้กับสโมสรฟุตบอลอัรรออิดในซาอุดีโปรเฟสชันนัลลีก โดยเป็นการปล่อยยืมตัวจากซะมาลิก ซึ่งเป็นสโมสรที่เขาเล่นมาตั้งแต่ชุดเยาวชน ส่วนใหญ่เขาเล่นตำแหน่งปีกขวา แต่ก็สามารถเล่นตำแหน่งกองกลางตัวรุกหรือปีกซ้ายได้

ในเดือนพฤษภาคม ค.ศ. 2018 เขามีชื่อติดทีมชาติอียิปต์ในการแข่งขันฟุตบอลโลก 2018 ที่ประเทศรัสเซีย
จังหวัดตีโมกโคตาบาโต

จังหวัดตีโมกโคตาบาโต (ฮิลิกายนอน: "Bagatnan nga Kotabato"; เซบัวโน: "Habagatang Kotabato"; Maguindanaon: "Kuta Wato Saut") เป็นจังหวัดในเขตโซกซาร์เจน ประเทศฟิลิปปินส์ มีเมืองศูนย์กลางคือโคโรนาดัล มีอาณาเขตติดต่อกับจังหวัดซุลตันคูดารัตทางทิศเหนือและตะวันตก ติดกับจังหวัดซารังกานีทางทิศใต้และตะวันออกเฉียงเหนือ ติดกับจังหวัดตีโมกดาเบาทางทิศตะวันออกเฉียงเหนือ และติดกับอ่าวซารังกานีทางทิศตะวันออกเฉียงใต้

เฮเนรัลซันโตส ซึ่งตั้งอยู่ริมอ่าวซารังกานี เป็นเมืองที่มีประชากรมากที่สุดในภูมิภาค แต่ปกครองอย่างเป็นอิสระจากตัวจังหวัด จังหวัดตีโมกโคตาบาโตเคยครอบคลุมพื้นที่ของจังหวัดซารังกานีจนกระทั่งถูกแยกตัวออกมาในปี ค.ศ. 1992
การบินนาวี

การบินนาวี () เป็นการใช้กองกำลังทางอากาศของกองทัพเรือ หรือโดยมีอากาศยานนาวีอยู่ในบนเรือบรรทุกเครื่องบิน หรือไม่ก็ฐานทัพภาคพื้นดิน การบินนาวีโดยส่วนมากจะมีเป้าหมายอยู่บนที่เรือบรรทุกอากาศยาน เรือที่บรรทุกอากาศยานนั้นจะต้องมีความพร้อมต่อการลงจอดและเหมาะสมกับอากาศยานนาวีที่จะต้องลงจอด พวกเขามีเวลาไม่นานที่จะให้อากาศยานนาวีลงจอดบนพื้นผิว ดังนั้นพื้นผิวจะต้องมีความยืดหยุ่นและความทนทานสูง พวกเขามีอุปกรณ์ที่ยึดตัวอากาศยานนาวีไว้ลงบนกับพื้นเรือ อากาศยานนาวีถูกออกแบบขึ้นโดยมีจุดประสงค์หลายอย่าง เช่น เพื่อการโจมตีทางท้องฟ้า, การโจมตีภาคพื้นดิน, การโจมตีเรือดำน้ำ, การค้นหาและกู้ภัย, การขนส่ง, การตรวจสอบสภาพอากาศ, การลาดตระเวน, การดูแลพื้นที่ และการควบคุม
ฟุตบอลทีมชาติลักเซมเบิร์ก

ฟุตบอลทีมชาติลักเซมเบิร์ก (ฉายา สิงห์แดง; , , ) เป็นทีมฟุตบอลตัวแทนของประเทศลักเซมเบิร์ก อยู่ภายใต้การควบคุมของสหพันธ์ฟุตบอลลักเซมเบิร์ก สนามเหย้าของทีมชาติคือสนามกีฬาโจซี บาร์เธล ซึ่งตั้งอยู่ที่เมืองลักเซมเบิร์ก

ลักเซมเบิร์กเข้าร่วมการแข่งขันรอบคัดเลือกฟุตบอลโลกเป็นประจำนับตั้งแต่ปี 1934 เช่นเดียวกันกับรอบคัดเลือกฟุตบอลชิงแชมป์แห่งชาติยุโรป ซึ่งเข้าร่วมมาตั้งแต่ปี 1964 อย่างไรก็ตาม ลักเซมเบิร์กไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรปเลย แต่เคยเข้าร่วมแข่งขันโอลิมปิกฤดูร้อนอยู่ 6 ครั้ง ระหว่างปี 1920–1952

ล่าสุดเมื่อวันที่ 27 มีนาคม 2018
ศึกษาศาสตรบัณฑิต

ศึกษาศาสตรบัณฑิต (, ตัวย่อ ศษ.บ. หรือ B.Ed.) คือปริญญาวิชาชีพในระดับปริญญาตรีซึ่งเตรียมความพร้อมให้กับนักศึกษาสำหรับการทำงานเป็นครูในโรงเรียน แม้ว่าในบางประเทศจะต้องมีการฝึกงานเพิ่มเติมเพื่อให้นักศึกษามีคุณสมบัติครบถ้วนในการสอน

ในสหรัฐและแคนาดา ปริญญานี้มอบสำหรับการจบการเรียนการสอนในหลักสูตรที่ยาวนานถึงห้าปี ทั้งนี้ขึ้นอยู่กับเมืองหรือรัฐที่มหาวิทยาลัยตั้งอยู่ ในแคนาดาปริญญาศึกษาศาสตรบัณฑิตจำเป็นต้องมีใบอนุญาตประกอบวิชาชีพครู

หลักสูตรศึกษาศาสตรบัณฑิตอาจมีการใช้สิทธิเข้าศึกษาโดยตรงจากไฮสกูลโดยเป็นปริญญาร่วมกับปริญญาบัณฑิตอื่น ๆ (เช่น ศิลปศาสตรบัณฑิต หรือศึกษาศาสตรบัณฑิต) หรือเป็นหลักสูตรหลังจากที่ผู้สมัครได้รับปริญญาตรีซึ่งโดยปกติมักเป็นสาขาที่นักศึกษาต้องการสอน ไมตรีจิตที่ดีหรือประสบการณ์กับเด็กเล็กหรือวัยรุ่นยังเป็นคุณสมบัติที่ของผู้สมัครที่พึงปรารถนาสำหรับการเรียน

มีหลายแขนงในการได้ศึกษาศาสตรบัณฑิตซึ่งสอดคล้องกับระดับเฉพาะของการสอน ในสหรัฐซึ่งรวมถึงการศึกษาในโรงเรียนประถมศึกษา โรงเรียนมัธยมศึกษาตอนต้น และไฮสกูล นักศึกษาในแขนงการศึกษาระดับประถมศึกษาโดยทั่วไปมักศึกษาเพื่อได้รับปริญญาเสรีศึกษาบัณฑิต ในแขนงไฮสกูล (โรงเรียนมัธยมศึกษาตอนปลาย) นักศึกษามีความเชี่ยวชาญหนึ่งถึงสองสาขาวิชา เมื่อสำเร็จการศึกษาในระดับปริญญา นักศึกษาจะเตรียมตัวและเข้าสอบรับใบอนุญาตประกอบวิชาชีพครูจากคณะกรรมการของรัฐ

ทั่วไปหลักสูตรศึกษาศาสตรบัณฑิตอาจรวมถึงการเรียนการสอนเกี่ยวกับการสอนเด็ก จิตวิทยาการศึกษา นโยบายการศึกษาและความเป็นผู้นำ การประเมินผล การพัฒนาหลักสูตรและการวางแผนการสอน ความยุติธรรมทางสังคม การศึกษาพิเศษ และเทคโนโลยีการสอน

ในสหราชอาณาจักรมีระบบมหาวิทยาลัยและโรงเรียนที่แตกต่างกันมาก ปริญญาที่ได้รับใช้ระยะเวลาสามหรือสี่ปีสำหรับหลักสูตร (ระยะเวลาของหลักสูตรขึ้นอยู่กับมหาวิทยาลัย) ซึ่งได้รับการออกแบบโดยเฉพาะสำหรับการศึกษาระดับประถมศึกษาหรือบางวิชาในระดับมัธยมศึกษา รวมถึงการได้รับสถานภาพคุณวุฒิครู ( Qualified Teacher Status : QTS) ในอังกฤษและเวลส์ และคุณวุฒิการสอนในสกอตแลนด์และไอร์แลนด์เหนือ

สืบเนื่องจากรายงานโรบินส์ถึงการศึกษาขั้นสูง (ค.ศ. 1963) วิทยาลัยฝึกหัดครูได้รับการปฏิรูปให้เป็นวิทยาลัยศึกษาศาสตร์ เช่นเดียวกับกรณีของวิทยาลัยฝึกหัดครูในลอนดอนที่ได้กลายเป็น 'วิทยาลัยร่วม' ของสถาบันศึกษาศาสตร์โดยเหล่านักวิชาการได้รับมาจากมหาวิทยาลัยลอนดอน นักศึกษาได้รับการเสนอให้เพิ่มปีการศึกษานำมาซึ่งการเพิ่มระยะเวลาในหลักสูตรเป็นสี่ปีและริเริ่มการมอบปริญญาศึกษาศาสตรบัณฑิต โดยได้มอบปริญญาครั้งแรกใน ค.ศ. 1968

ศึกษาศาสตรบัณฑิตกลายเป็นที่แพร่หลายมากขึ้นในช่วงต้นทศวรรษ 1980 เมื่อปริญญาตรีกลายเป็นความต้องการสำหรับครูรุ่นใหม่ในสหราชอาณาจักรแทนที่ประกาศนียบัตรวิชาศึกษาศาสตร์ (Certificate in Education : Cert Ed) แบบเก่า

ศึกษาศาสตรบัณฑิตไม่ได้เป็นวิธีเดียวในการได้รับสถานภาพคุณวุฒิครูหรือบรรลุคุณวุฒิการสอน แนวทางอื่น ๆ มีดังนี้
อักษรศาสตรบัณฑิต

อักษรศาสตรบัณฑิต (, ตัวย่อ อ.บ., B.Litt. หรือ Litt.B.) เป็นปริญญาในระดับปริญญาตรีระดับสองในมหาวิทยาลัยสำหรับนักศึกษาที่มีความเชี่ยวชาญในสาขาที่เกี่ยวข้องตามความสนใจเฉพาะบุคล วิชาชีพ หรือการพัฒนาทางวิชาการ ขอบเขตของการศึกษาในสาขานี้อาจได้รับก่อนการศึกษาในระดับปริญญาตรีไม่ได้ศึกษาในเชิงลึก หรืออาจไม่เคยมีการเรียนการสอนต่อนักศึกษาอย่างเป็นทางการมาก่อนก็ได้ ปริญญานี้มีการมอบที่น้อยกว่าในหลายศตวรรษก่อนหน้าและในช่วงเวลาปัจจุบัน มีเพียงมหาวิทยาลัยสองแห่งในออสเตรเลียที่มอบปริญญานี้เท่านั้น

ปริญญาอักษรศาสตรบัณฑิตในไทยถูกมอบครั้งแรกใน ค.ศ. 1953 (พ.ศ. 2478) ให้กับบัณฑิตที่จบในสาขาทางอักษรศาสตร์ เช่น ภาษาไทย ภาษาบาลี ภาษาอังกฤษ ประวัติศาสตร์ ภูมิศาสตร์ และสาขาที่เกี่ยวข้องจากคณะอักษรศาสตร์และวิทยาศาสตร์ของจุฬาลงกรณ์มหาวิทยาลัยซึ่งเป็นหนึ่งในสองมหาวิทยาลัยในไทยที่มีการมอบปริญญาอักษรศาสตรบัณฑิตในปัจจุบัน มหาวิทยาลัยศิลปากรเป็นมหาวิทยาลัยที่สองที่มีการมอบปริญญาอักษรศาสตรบัณฑิตภายหลังจากการก่อตั้งคณะอักษรศาสตร์ใน ค.ศ. 1968 (พ.ศ. 2511)

โดยทั่วไปการเทียบชื่อปริญญาอักษรศาสตรบัณฑิตไม่สามารถเทียบกับปริญญา "Bachelor of Letters" ของประเทศอื่น ๆ แต่สามารถเทียบได้ปริญญาศิลปศาสตรบัณฑิตหรือ "Bachelor of Arts" เช่นเดียวกับปริญญาในกลุ่มวิชามนุษยศาสตร์หรือสังคมศาสตร์ของมหาวิทยาลัยอื่น ๆ ในไทย นอกจากนี้ปริญญาอักษรศาสตรบัณฑิตยังถูกมอบเฉพาะสาขาที่อยู่ในคณะอักษรศาสตร์ของทั้งสองมหาวิทยาลัยเท่านั้น สาขาทางศิลปศาสตร์อื่น ๆ ที่ไม่อยู่ในคณะอักษรศาสตร์จะใช้ชื่อปริญญาศิลปศาสตรบัณฑิตหรือชื่ออื่น ๆ แทน

อักษรศาสตรบัณฑิต (Bacharelado em Letras) ในบราซิลโดยทั่วไปจะอยู่ในหลักสูตรทางวรรณคดี ภาษาศาสตร์ การแปล และขึ้นอยู่กับสถาบัน ผลที่ตามมาคืออักษรศาสตรบัณฑิตมีความแตกต่างจากปริญญาไลเซนชิเอท (Licenciatura em Letras) ซึ่งมุ่งเน้นเกี่ยวกับการสอนและรวมถึงหลักสูตรด้านการศึกษา

ช่วงปลายศตวรรษที่ 19 ปริญญาอักษรศาสตรบัณฑิตเคยถูกมอบโดยมหาวิทยาลัยมิชิแกน ในช่วงปีแรก ๆ มหาวิทยาลัยแมรีวูดซึ่งเดิมเป็นวิทยาลัยสตรีก็มอบปริญญาอักษรศาสตรบัณฑิต ปริญญาศิลปศาสตรบัณฑิต สาขาวิชาอักษรศาสตร์ถูกมอบโดยมหาวิทยาลัยโอคลาโฮมาตั้งแต่ ค.ศ. 1937 เมื่อสำนักวิชาอักษรศาสตร์ถูกจัดตั้งในวิทยาลัยศิลปศาสตร์และวิทยาศาสตร์
ปริญญาอักษรศาสตรบัณฑิตเคยถูกมอบโดยมหาวิทยาลัยออกซฟอร์ดและมหาวิทยาลัยอื่น ๆ ไม่กี่แห่งรวมทั้งมหาวิทยาลัยเบอร์มิงแฮม ปริญญานี้ยังคงมีอยู่ที่ออกซฟอร์ดใน ค.ศ. 1977 แม้ว่าจะมีการแทนที่ด้วยอักษรศาสตรมหาบัณฑิตที่เน้นการวิจัยมากขึ้น

แม้ว่าปริญญาอักษรศาสตรบัณฑิตจะเคยมีการมอบโดยมหาวิทยาลัยในออสเตรเลียหลายแห่งในช่วงระยะเวลาหนึ่ง ปริญญานี้มอบเฉพาะมหาวิทยาลัยฟลินเดอร์ส มหาวิทยาลัยโมนาช รวมถึงมหาวิทยาลัยเวสเทิร์นออสเตรเลียเมื่อไม่นานมานี้ในหลักสูตรทางศิลปศาสตร์ให้กับผู้สำเร็จการศึกษาจากมหาวิทยาลัย ปริญญาอักษรศาสตรบัณฑิตยังได้รับการเสนอให้มีการมอบอีกครั้งโดยมหาวิทยาลัยแห่งชาติออสเตรเลีย มหาวิทยาลัยดีคิน และมหาวิทยาลัยเมลเบิร์น
วอลเลย์บอลลีกเบ

วอลเลย์บอลลีกเบ () เป็นการแข่งขันวอลเลย์บอลลีกอาชีพระดับสองของประเทศฝรั่งเศส ก่อตั้งขึ้นในปี ค.ศ. 1983 โดยได้ใช้ชื่อลีกว่า"นาซียอนาลเอิงเบ" () หลังจากนั้นสองฤดูกาลได้เปลี่ยนชื่อลีกเป็น "นาซียอนาล" () ต่อมาในฤดูกาล 1998-2009 ได้เปลี่ยนชื่อลีกเป็น "โพรเบ" () โดยตั้งแต่ฤดูกาล 2009 ถึงปัจจุบัน ได้เปลี่ยนชื่อลีกเป็น "ลีกเบ" () ซึ่งมีทีมเข้าแข่งขันทั้งหมด 10 ทีม และมีการแข่งขันแบบพบกันหมดในระบบเหย้าและเยือน

เมื่อจบฤดูกาลทีมอันดับแรกของตารางจะได้เลื่อนชั้นขึ้นสู่ลีกอา และสองทีมอันดับสุดท้ายของตารางจะตกชั้นลงในเล่นในเอลิต และทีมจากเอลิตจะเลื่อนชั้นขึ้นมาลีกเบ

ทีมที่ชนะมากที่สุดคือ อัสนีแยร์วอลเลย์ 92 และ อาวีญงวอลเลย์บอล โดยเป็นแชมป์ทั้งหมด 3 สมัย
เครือข่ายซีเรียเพื่อสิทธิมนุษยชน

เครือข่ายซีเรียเพื่อสิทธิมนุษยชน (; ; อักษรย่อ: SNHR) เป็นองค์การนอกภาครัฐในสหราชอาณาจักร ที่ได้รับการก่อตั้งขึ้นในเดือนมิถุนายน ค.ศ. 2011 ซึ่งเฝ้าสังเกตการณ์สงครามกลางเมืองซีเรีย โดยมีชื่อประธานองค์กรคือฟาเดล อับดุล กานี

รายงานเครือข่ายได้รับการอ้างถึงโดยสื่อข่าว รวมทั้งโดยสำนักงานข้าหลวงใหญ่แห่งสหประชาชาติ อย่างน้อยหนึ่งครั้ง
ฟุตบอลทีมชาติอิสราเอล

ฟุตบอลทีมชาติอิสราเอล () เป็นฟุตบอลทีมชาติจากประเทศอิสราเอล ภายใต้การดูแลของสมาพันธ์ฟุตบอลอิสราเอล (IFA)
จักรพรรดิเดซิอัส

จักรพรรดิเดซิอัส (; 201 – มิถุนายน 251) จักรพรรดิโรมัน จาก ค.ศ. 249 ถึง 251 ในปีสุดท้ายแห่งรัชสมัยพระองค์ปกครองร่วมกับพระราชโอรสคือ จักรพรรดิเฮแร็นนิอุส แอตรุสกุส กระทั่งทั้งสองพระองค์เสด็จสวรรคตในการรบใน ยุทธการที่เอบริตุส

จักรพรรดิเดซิอัสขึ้นสืบราชบัลลังก์เมื่อ ค.ศ. 249 ภายหลังจากนำทหารองครักษ์ ไปรโตริอานี ภายใต้การบังคับบัญชาของพระองค์เข้าปลงพระชนม์จักรพรรดิองค์ก่อน จักรพรรดิฟิลิปชาวอาหรับ อีก 2 ปีต่อมาพระองค์สถาปนาพระราชโอรสองค์ใหญ่ขึ้นเป็น จักรพรรดิเฮแร็นนิอุส แอตรุสกุส ปกครองจักรวรรดิร่วมกัน
รัฐมนตรีว่าการกระทรวงกองทัพอากาศสหรัฐ

รัฐมนตรีว่าการกระทรวงกองทัพอากาศสหรัฐ (ย่อ:รัฐมนตรีทหารอากาศสหรัฐ) (; (คำย่อ SecAF, หรือ SAF/OS)) เป็นผู้บังคับบัญชาและหัวหน้าเจ้าพนักงานในกระทรวงกองทัพอากาศสหรัฐ ซึ่งเป็นพลเรือนที่ประธานาธิบดีสหรัฐแต่งตั้งโดยความยินยอมและเห็นชอบโดยวุฒิสภาสหรัฐ รัฐมนตรีทหารอากาศฯ ขึ้นตรงต่อรัฐมนตรีว่าการกระทรวงกลาโหมสหรัฐ และ/หรือ รัฐมนตรีช่วยว่าการกระทรวงกลาโหมสหรัฐ โดยมีอำนาจหน้าที่ตามกฎหมายที่สามารถบริหารกิจการต่างๆภายในกระทรวงกองทัพอากาศได้

ผู้ที่ซึ่งดำรงตำแหน่งรัฐมนตรีนั้น มีผู้ช่วยในการปฏิบัติงานที่มีศักดิ์อาวุโสภายในกระทรวงกองทัพอากาศ คือ ปลัดกระทรวงกองทัพอากาศซึ่งเป็นผู้ช่วยฝ่ายพลเรือน และ เสนาธิการกองทัพอากาศซึ่งเป็นผู้ช่วยฝ่ายทหาร

รัฐมนตรีกระทรวงกองทัพอากาศคนแรกคือ สจวต ไซมิงตัน ซึ่งสาบานตนเมื่อวันที่ 18 กันยายน 1947 เมื่อตอนมีการปฏิรูปกองบินกองทัพบก ให้เปลี่ยนสถานะเป็นกระทรวงที่เป็นอิสระจากกระทรวงกลาโหมและดำเนินกิจการของตนเอง ตามรัฐบัญญัติความมั่นคงแห่งชาติ

ฮีทเทิอร์ วิลสัน ได้เข้าพิธีสาบานตนเข้ารับตำแหน่งเป็นรัฐมนตรีว่าการกระทรวงกองทัพอากาศคนถัดมา โดยประธานาธิบดี ดอนัลด์ ทรัมป์ เมื่อวันที่ 23 มกราคม 2017 และวุฒิสภาสหรัฐได้ลงมติรับรองเมื่อวันที่ 8 พฤษภาคม 2017

รัฐมนตรีกระทรวงกองทัพอากาศ เป็นผู้บังคับบัญชาและหัวหน้าเจ้าพนักงานของกองทัพอากาศสหรัฐ คล้ายคลึงกับประธานเจ้าหน้าที่บริหารของบริษัท กระทรวงกองทัพอากาศหมายถึงทบวงทหาร ไม่ว่าจะเป็นเจ้าที่สำนักงานใหญ่ที่วอชิงตัน หรือหน่วยงานซึ่งประกอบได้ด้วยหน่วยงานต่างๆทั้งหมดของกองทัพอากาศสหรัฐ และ กองกำลังพิทักษ์มาตุภูมิฝ่ายการทัพอากาศ:

ความรับผิดชอบพิเศษของรัฐมนตรีกระทรวงกองทัพอากาศ ได้รับการระบุไว้ในหัวข้อ 10 มาตรา 8013 (b) ของ กฎหมายสหรัฐอเมริกา รวมไปถึง:

โดยอำนาจรัฐมนตรีกลาโหมสหรัฐ รัฐมนตรีกระทรวงกองทัพอากาศสามารถแต่งตั้งนายทหารผู้หนึ่งผู้ใดให้มาปฏิบัติหน้าที่ได้ให้ทำหน้าที่ตามที่ระบุในประมวลกฎหมายสหรัฐหัวข้อ 10 มาตรา 8013 (b) ไปยังกองบัญชาการสั่งการทหาร เพื่อให้ปฏิบัติหน้าที่ภารกิจตามที่ได้รับมอบหมายได้ หากหน่วยของกองทัพอากาศได้รับมอบหมายให้เป็นผู้บัญชาการรบ รัฐมนตรีว่าการกระทรวงกลาโหมเท่านั้นที่มีอำนาจสั่งการ
เดอะฮิลส์ (เพลง)

"เดอะฮิลส์" () เป็นเพลงของนักร้องชาวแคนาดา เดอะวีกเอนด์ เพลงออกจำหน่ายวันที่ 27 พฤษภาคม ค.ศ. 2015 เป็นซิงเกิลที่สองจากสตูดิโออัลบั้มที่สอง "บิวตีบีไฮด์เดอะแมดเนส" (2015)

เพลงประสบความสำเร็จ ขึ้นอันดับหนึ่งบนชาร์ต"บิลบอร์ด" ฮอต 100 แทนเพลง "แคนต์ฟีลมายเฟซ" ของเขาเอง เพลงยังขึ้นสิบอันดับแรกในหลายภูมิภาค เช่น สหราชอาณาจักร ไอร์แลนด์ เยอรมนี ออสเตรเลีย และนิวซีแลนด์ ขึ้นยี่สิบอันดับแรกในเดนมาร์กและสวีเดน ขึ้นสี่สิบอันดับแรกในเนเธอร์แลนด์ นอร์เวย์ และสวิตเซอร์แลนด์ มิวสิกวิดีโอเพลงเผยแพร่เมื่อวันที่ 27 พฤษภาคม ค.ศ. 2015 กำกับโดย แกรนต์ ซิงเงอร์ ในวันที่ 10 ตุลาคม ปีเดียวกัน เพลงฉบับรีมิกซ์ถูกปล่อยผ่านทางไอทูนส์ทั้งหมดสองเวอร์ชัน โดยมีนักร้องรับเชิญคือ เอ็มมิเน็ม และ นิกกี มินาจ
ซูดบาเชโลเวคา

ซูดบาเชโลเวคา (, translit. "Sudba Cheloveka") หรืออีกชื่อคือ "A Man's Destiny" และ "Destiny of a Man" เป็นภาพยนตร์เรื่องยาวแนวชีวิต ภาพยนตร์ได้โครงเรื่องจากนวนิยายเรื่องเดียวกันของ มิคาอิล โชโลคอฟ และยังเป็นผลงานการกำกับเรื่องแรกของ เซียร์เกย์ บอนดาร์ชุค ในปีที่ภาพยนตร์เข้าฉาย "ซูดบาเชโลเวคา" ได้รับรางวัล Grand Prize ในงานเทศกาลภาพยนตร์นานาชาติมอสโกครั้งที่ 1
ความเจริญ

ความเจริญ (อังกฤษ: Prosperity) เป็นสถานะแห่งความเฟื่องฟู, ความเจริญรุ่งเรือง, โชคดีหรือมีความสำเร็จในสถานภาพทางสังคม ความเจริญไม่ได้รวมแค่ความร่ำรวยเท่านั้น แต่ยังรวมไปถึงความสุขและสุขภาพด้วย

ในนิเวศวิทยา ความเจริญหมายถึงสิ่งมีชีวิตมีความเจริญและมีความแพร่หลาย